CELEX: 32020R1569
Language: bg
Date: 2020-07-23 00:00:00
Title: Делегиран регламент (ЕС) 2020/1569 на Комисията от 23 юли 2020 година за изменение на приложение I към Регламент (ЕС) № 692/2011 на Европейския парламент и на Съвета по отношение на класификацията на държавите на пребиваване на посетителите, отсядащи в обектите за туристическо настаняване, в контекста на оттеглянето на Обединеното кралство от Съюза (текст от значение за ЕИП)

29.10.2020   
               
               
                  BG
               
               
                  Официален вестник на Европейския съюз
               
               
                  L 359/1
               
            
         ДЕЛЕГИРАН РЕГЛАМЕНТ (ЕС) 2020/1569 НА КОМИСИЯТА
         от 23 юли 2020 година
         за изменение на приложение I към Регламент (ЕС) № 692/2011 на Европейския парламент и на Съвета по отношение на класификацията на държавите на пребиваване на посетителите, отсядащи в обектите за туристическо настаняване, в контекста на оттеглянето на Обединеното кралство от Съюза
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 692/2011 на Европейския парламент и на Съвета от 6 юли 2011 г. относно Европейска статистика на туризма (1), и по-специално член 3, параграф 2 от него,
         като има предвид, че:
         
                     (1)
                  
                  
                     На 1 февруари 2020 г. Обединеното кралство се оттегли от Европейския съюз.
                  
               
                     (2)
                  
                  
                     Съгласно Регламент (ЕС) № 692/2011 на Европейския парламент и на Съвета държавите членки трябва да предоставят на Комисията (Евростат) данни за капацитета за настаняване и заетостта на обектите за туристическо настаняване в съответствие с приложение I към Регламент (ЕС) № 692/2011. В посоченото приложение наред с другото се определят изискваните категории държави и географски области на пребиваване на посетителите, отсядащи в обектите за туристическо настаняване.
                  
               
                     (3)
                  
                  
                     В Регламент (ЕС) № 692/2011 Обединеното кралство изрично е посочено в категорията „Европейски съюз (Съюзът); да се отчита самостоятелно: всяка държава членка“ съгласно класификацията, която се прилага за приложение I, раздел 2, както е посочено в приложение I, раздел 3.
                  
               
                     (4)
                  
                  
                     След оттеглянето му от Съюза Обединеното кралство вече не е част от тази категория. Поради това държавите членки вече не са задължени да представят отделно данни за Обединеното кралство съгласно Регламент (ЕС) № 692/2011.
                  
               
                     (5)
                  
                  
                     Туристическата индустрия на Съюза заема важно място в икономиките на държавите членки, като туристическите дейности представляват значителен източник на заетост. Европейската статистика на туризма е от съществено значение за оценката на конкурентоспособността на отрасъла и на туристическите обеми и потоци.
                  
               
                     (6)
                  
                  
                     Като се има предвид значението на Обединеното кралство като пазар за туризма в Съюза, от възлово значение е да се гарантира непрекъснатост при подаването на данни от държавите членки с партньор Обединеното кралство след оттеглянето му от Съюза.
                  
               
                     (7)
                  
                  
                     Тъй като Обединеното кралство вече се разглежда като трета държава, неговото позициониране в класификацията на държавите и географските области на пребиваване на посетителите, отсядащи в обектите за туристическо настаняване, трябва да бъде съответно изменено.
                  
               
                     (8)
                  
                  
                     Поради това в раздел 3 буква Д. „Държави и географски области“ от приложение I към Регламент (ЕС) № 692/2011 следва да бъде изменена, за да се включи Обединеното кралство като отделна държава на пребиваване на посетители, отсядащи в обектите за туристическо настаняване С тази актуализация само се премества вписването за Обединеното кралство от една категория в друга и поради това тя няма отражение върху тежестта, свързана с докладването, нито изменя приложимата основна концептуална рамка.
                  
               
                     (9)
                  
                  
                     Не е препоръчително преместването на държава или географска област от една подкатегория в друга в рамките на дадена референтна година. За предпочитане е изменената класификация да се прилага за цялата референтна 2020 година и занапред,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 692/2011 се изменя, както следва:
            В раздел 3 буква Д. „Държави и географски области“ се изменя, както следва:
            
                        (1)
                     
                     
                        третото тире се заменя със следното:
                        
                                    „—
                                 
                                 
                                    други европейски държави (извън ЕС или ЕАСТ; не се включват Обединеното кралство, Русия, Турция, Украйна),“;
                                 
                              
                  
                        (2)
                     
                     
                        преди „— Русия“ се добавя следното тире:
                        
                                    „—
                                 
                                 
                                    Обединено кралство,“.
                                 
                              
                  
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз и се прилага за референтната 2020 година и занапред.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 юли 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 192, 22.7.2011 г., стр. 17.